Tænk, hvis myndighederne fandt en hel dinosaurkrop.
Derefter blev verdens førende palæontologer tilkaldt -
- for at udføre en hemmelig obduktion.
Med adgang til fossiler alene, er det svært fuldt ud at forstå -
- hvordan de her giganter levede.
Nu for første gang -
- kan kendte videnskabsmænd skære i kroppen -
- på et af de største rovdyr, Jorden nogensinde har set.
Hvilke hemmeligheder kan de lære? Hvilke myter kan de afvise?
Hvad kan de afsløre om en af de farligste dinosaurer?
Tyrannosaurus rex.
I dag skal de her eksperter skrive historie.
De skal dissekere den mest komplette T-rex, man har set.
Luke Gamble er en veterinær, der skal lede obduktionen.
Vi skal finde ud af, hvordan dyret døde.
Vi skal også se, hvordan det var i live.
Matthew Mossbrucker har opdaget nye dinosaurfossiler.
Vi skal nok lære ting, vi kun har kunnet gisne om.
Steve Brusatte er førende ekspert i T-rex' anatomi og biologi.
Det er det største og farligste rovdyr, der har levet.
Jeg har studeret benene i ti år. Jeg vil vide, hvordan den levede.
Det er mysteriet, der holder palæontologer vågne om natten.
Palæobiologen Tori Herridge har dissekeret en mammut.
Jeg vil se, om teorier, man har fremlagt, holder vand -
- når man har en rigtig Tyrannosaurus rex foran sig.
Teamet skal få et første kig på dinosauren.
- Den er så stor. - Den er enorm.
Jeg blev overvældet af det, jeg så. Jeg græd næsten.
Den var så smuk.
Min første tanke var, at den var udenjordisk.
Det var noget helt ulig skelettet -
- så det tog lidt tid at indse, at det her var dyret, jeg studerer.
13 meter lang.
4 meter høj.
Det her monster er et af de største kødædende landdyr nogensinde.
Se lige størrelsen på kløerne.
Vægten er syv ton, og Tyrannosaurus rex betyder: konge af tyranfirbenene.
Huden er utrolig.
Som panserbeskyttelse.
De 50 takkede tænder dominerer hovedet på et halvt ton.
Se. Det er virkelig uhyggeligt.
Den er blandt de mest kendte af dinosaurerne -
- men T-rex' krop er stadig fuld af overraskelser.
- Hvad er der på armen? - Hårde skæl.
De går til halespidsen.
Obduktionen undersøger, hvordan T-rex er udviklet -
- for at blive sin æras dominante art.
Luke, du har dissekeret alt fra husdyr til elefanter.
Det her er ikke en elefant.
- Hvor begynder vi? - Vi må gøre -
- som vi gør ved en almindelig obduktion.
Vi ser på eksterne egenskaber. Er det et voksent dyr eller ej?
Hvis vi kan afgøre kønnet, er det godt. Vi kravler ind i maven her.
Der har vi nøglen til svarene, vi behøver.
Hvis vi ved, hvordan det døde, ved vi, hvordan det var i live.
- Det bliver beskidt. - Det bliver det.
Luke udfører tit obduktioner på dyr.
Han begynder med at regne ud, om alder kan være dødsårsagen.
- Hvordan bedømmer vi alderen? - Hemmeligheden ligger i skelettet.
Når man fælder et træ, så ser man ringene i stammen.
Hvis man tæller ringene -
- så kender man træets alder.
Det samme gælder dinosaurer.
En ring for hvert år. Vi må skære her.
For at se ringene skal man have et tværsnit af skelettet i benet.
Hvordan skærer vi benet på den?
Det er du ekspert i, tror jeg.
Underbenet er 70 cm bredt.
Det er fyldt med muskler og ben.
Matt, markér nøjagtigt, hvor jeg skal skære.
Løft benet, så det ligger fast. Jeg henter værktøjet.
- Vi skal bruge en større kniv. - Ja.
Luke har dissekeret køer, heste og elefanter.
Har han et blad, der er stort nok til at skære gennem det her bagben?
Hvert ben vejer næsten to ton.
Hør her ...
- Stol på mig, jeg er kirurg. - Vi behøver dem her.
- Hvor skal jeg skære? - Lige ind her.
Luke skal igennem ni muskler og et ben, der er tykt som en gren.
Jeg havde ikke regnet med en motorsav.
Det er logisk med et stort dyr.
Man skal have noget andet end en kirurgisk kniv.
Nu er der ingen vej tilbage.
Okay. Så er det klaret.
Lidt hårdere end hunde, katte og heste.
Bare rolig.
Luke har savet knoglen lige over anklen.
Fint. Tak.
Selvom det er 1,8 meter langt, så er det ikke hele benet.
Det er bare foden.
Før de tager benprøven ud -
- vil Tori og Steve kigge på fodens anatomi.
Så tager vi et kig.
Jeg vil se på den her side, for her sidder alle skarpe dele.
Vi ser foden, hele vejen op til anklen.
Netop. Denne del er det samme som vores svang.
- Og tæer. - Tre tæer.
Den har enorme og uhyggelige kløer.
- De er uhyggelige. - Heroppe sidder en fjerde klo.
Tre fuglelignende kløer og den bageste som spurve og duer -
- bruger til at sidde på og gribe omkring en gren.
Hvis man tager et kig på huden, der er læderagtig og grøn -
- og ligner en krokodille eller øgle.
Hvis man ser nærmere på foden, ligner den ikke krokodillens.
Det ligner en forvokset kylling.
- Gør det noget på en T-rex? - Sikkert ikke.
De tre tæer gjorde alt arbejdet.
De gjorde alt arbejdet, fordi T-rex gik kun på tæerne.
En dinosaurus på syv ton, der går på tæer.
T-rex går ikke med lette skridt.
Tæerne ramte med samme kraft som en bil mod en mur med 50 km/t.
Derfor havde den stødabsorberende puder under fødderne.
Den slags finder man også på fugle.
T-rex går som en stor fugl.
Dyrlægen Luke tror, han har fundet tegn på en skade.
- Kan du se forhøjningerne? - Ja. Det ser anderledes ud.
Det føles som krepitation. Sandsynligvis en skade under huden.
Vi burde røntgenfotografere det.
Når ben går i stykker, kan der dannes luftbobler ved huden.
Det giver en svampet følelse, som kaldes krepitation.
Tab den ikke på mig.
Okay. Det er perfekt.
Mens Luke røntgenfotograferer -
- forsøger Steve og Tori at fastslå alderen gennem benenes ringe.
Vi kan kigge på et tyndt tværsnit for at tælle ringene.
Jeg ser tydelige linjer, og de er lette at tælle i starten -
- men så kommer jeg til et sted ...
Jeg har det svært med at tælle linjerne her.
Jeg kommer nærmere 20, men de ligger tæt på til sidst.
- Hvad er det? - Det er interessant.
Her har vi nøglen til at finde alderen.
Under sine teenageår, fra cirka 10-20-årig -
- voksede den meget hurtigt.
Den tog to-tre kg på -
- hver eneste dag i løbet af ti år.
Forestil dig en teenagers vækst, men så mod slutningen -
- sagtner væksten, og linjerne bliver tættere.
Man ser stadig en linje årligt -
- men den vokser langsommere, afstanden mellem linjerne mindskes.
Derfor ser vi den tætte, mørke del øverst.
Det er et dyr, der stoppede med at vokse, men havde flere år tilbage.
Ville det være rimeligt at sige et sted omkring 20 år?
- Dyret døde nok ikke af alder. - Sikkert ikke.
Rester af T-rex er kun blevet fundet i en smal stribe -
- fra det sydlige Canada til Texas.
Det mest komplette skelet kaldes Sue.
Benringene viser, at den døde, da den kun var 28 år gammel.
Den ældste dokumenterede alder på en T-rex.
T-rex voksede hurtigt, levede hårdt og døde ung.
Matt ... Luke ...
Kom her.
Er det ringene? Utroligt.
- Man ser de mørke linjer tydeligt. - Det er jo genialt.
Vi har fastsat alderen. Ideen med skaden viste sig at være rigtig.
Jeg tog et røntgenbillede. Vi tager et kig her.
Her ser vi lårbenet fra siden.
Knæene her og låret heroppe.
Vi ser et diagonalt benbrud. Bruddet er ret rent.
Lårbenet er kroppens hårdeste ben. Hvordan knækker man det?
Man ser det på væddeløbsheste, men så er det et traume.
De er faldet på en sten eller noget.
Det er almindeligt hos smådyr, der er blevet påkørt.
- Det kræver en stor motorcykel. - Ja, hvis man rammer ham.
Vi kan se, at det ændrede spillet helt.
En så stor skade invaliderer dyret -
- og de kan ikke jage føde.
Kan denne T-rex være død af sult?
Vi går ind og kigger i maven og ser, hvad vi kan finde.
V finder ud af, om den sultede ihjel. Så ved vi, om skaden var årsagen.
Svaret ligger dybt inde i dyrets krop.
- Pas på foden. - Her er saven, dr. Luke.
- Er der nok knive? - Det er der aldrig.
Der er ingen grund til at kilde den. Nu ser vi ind i maven.
Biologen Tori er den eneste i teamet -
- som har dissekeret et forhistorisk dyr.
En 40.000 år gammel mammut.
Jeg har prøvet det før. Stanken slår lige imod en.
Det løber ud af øjne og næse. Sikken stank.
Så gør vi det.
Så er vi igennem. Kan du give mig den lange, skarpe, Tori?
Værsgo.
Alle tiders. Vi skifter dem ud.
Vi får se, hvordan det her bliver.
Det her er sejt. Det får elefanthud til at føles som fløjl.
Gutter, kom nærmere. Hjælp til her.
Hold godt fast. Kom nærmere.
Nu begynder det at blive vådt.
Pas på tommeltotten. Jeg vil ikke skære den af.
Man skærer ikke kun gennem hud.
Sug det op.
Det er også et tykt, isolerende fedtlag.
Det her lugter råddent.
Tre lag muskler, fulde af blodkar.
Lugten er ubeskrivelig.
- Hvad har han spist. - Jeg fik noget i munden.
Det her er grunden til, at jeg studerer knogler.
Det her er svært. Næsten fremme.
Træk den bagud. Vi åbner den som et bagagerum.
Luke forventer at finde ribben.
Det, han finder, er ulig alle dyr, han har set.
Du godeste. Hvad er det her?
Det her kan ikke være ribben.
Teamet, som obducerer en T-rex, støder på problemer.
De har fundet en række ben.
Se her. I fossiler finder man kun fragmenter, et par knogler.
Men her sidder alle sammen.
Indtil videre har man fundet ud af, at T-rex har fuglefødder.
En knogleprøve viser, at den ikke døde af alderdom.
Den havde et brækket lårben, hvilket kan have sultet den ihjel.
Nu laver vi en indgang til dyrets mave.
På den måde får vi at vide, hvorfor det døde -
- og om benet har noget med det at gøre.
Vi får også chancen for at forstå, hvordan det var i live.
Fortsæt, folkens.
Stop.
Beviset er i dinosaurens indre organer.
Men knogler ligger i vejen for teamet.
Hele bugen er dækket af knogler og muskler.
Han var en forstærket kampvogn.
Matt Mossbrucker er kurator på et naturhistorisk museum i T-rex-land.
Han genkender knoglerne.
Sådan ser krokodiller ud.
Det er bugribben.
På krokodilledyr er der mellem brystbenet og bækkenet -
- en kort række af bugribben.
Jeg har aldrig set så store med muskler rundt om dem.
Hos krokodiller giver disse knogler beskyttelse for bugen.
Disse ribben er ikke fæstnet til resten af skelettet.
Forskerne tror, at T-rex havde over 30 bugribben.
Endnu har man ikke fundet fossiler med en hel række.
Det er skønt, at de er her, men vi må forbi dem.
Luke vil prøve at bruge værktøj, som man fjerner horn på kvæg med.
Det her bliver hårdt savearbejde.
Jeg træder denne stålwire.
Den fungerer som ostetråd, og den føres gennem hullet her.
Man lægger det nederst rundt om ribbenet.
Så trækker man i den som en sav.
- Det ser let ud. - Wiren er barberbladsskarp.
Sådan. Så har vi fået en fri.
Otte til skal væk, så Tori og Steve undersøger kæben.
Her ligger hemmeligheden om, hvordan dinosauren åd.
Det første, jeg ser, er, at munden har en masse skarpe tænder.
Der er omtrent 50 tænder. T-rex var dygtig til at bide.
Den havde utroligt stærke kæbemuskler.
Det var oftest de store tænder i midten, der måtte gøre det grove.
Så jeg synes, vi bør kigge på en tand.
Kan vi få en donkraft eller lignende?
Kom nu.
Der bliver modstand der, hvor man fører den ind.
De otte forreste tænder skraber.
De øvrige tænder knuser knogler og river hud op.
Godt gået. Tak.
De store tænder i siden af kæben var kødknivene.
De skar maden. Disse skar bøffer, og de her knuste.
Jeg tror, det ville være godt at se på en tand.
For at forstå tændernes størrelse og funktion -
- må teamet trække en ud.
- Den her sidder løst. - Ja, den gør.
Vi skal have et skarpt blad og en mands hjælp.
- Luke! - Jeg lader dig holde.
- Vil du kigge på en tand? - Gerne!
Jeg vil gå ud fra lige nu, at det er en stor hund.
Det ligner hundetænder, som kun har en rod.
Vi må nedbryde tandrodsligamenten.
Ledbåndet holder tænderne.
Ledbånd er et sejt materiale, der forbinder ben med hinanden.
Se! Nu løsnes den.
- En perfekt udtrækning. - Se på den.
Den 30 cm takkede tand er som skabt til at flå kød løs.
Det handler om at punktere og bide.
Hvor kraftigt ville sådan et bid være?
Det havde enorm kraft.
- Det punkterede. - Som en panser.
De kunne bide igennem en bil.
En T-rex kunne sikkert bide gennem din Land Rover.
- Aldrig. - Jo.
Jeg ville holde op med at elske ham, hvis han bed min bil.
Krokodiller og alligatorer har det stærkeste bid af alle dyr.
Nogle arter kan smække kæberne i med en kraft på 16.500 newton.
Det knuser en zebras kranium med et eneste bid.
Der er intet sammenlignet med en T-rex.
Man har rekonstrueret kæberne digitalt -
- og kom frem til at kraften var tre gange så stor som krokodillens.
22 massive muskler gav T-rex det hårdeste bid -
- hos noget kendt landdyr.
Hvis tænderne er så slidstærke, hvorfor var den her løs?
Kan der være en infektion i roden, der har forgiftet den?
Blodforgiftning kan være dødbringende.
Hvem ved, hvordan den virker? Du, dyrlæge?
Er det et vigtigt fingerpeg på T-rex' død?
Kan du stikke den op der?
For at finde ud af det, bruger man et endoskop.
Vent. Højere op.
Dér. Kan I se det?
En hvid genstand med spids form.
Jeg ved, hvad det er.
Det her er en erstatningstand.
Disse dyr har ikke kun mælketænder og voksne tænder.
- De skifter tænder løbende. - Som hajer.
Som hajer. Det sker med nogle ugers mellemrum.
Tanden sad ikke løst på grund af en infektion.
Den nye tand skubbede den væk.
De har et uendeligt forråd af tænder.
En vidunderlig tandforsikring.
Men en slags tand mangler i T-rex' kæber.
Der er ingen kindtænder eller tyggetænder.
Komodovaranen, verdens største levende øgle -
- mangler også de tænder.
De spiser på en særlig måde. De rykker kødstykker fra ådsler.
Ved hjælp af halsmusklerne sluges kødet helt.
T-rex' 12 stærke nakkemuskler fungerer på lignende måde.
Med over 200 kilo kød i munden -
- kan dinosauren let kaste sit 500 kg tunge hoved tilbage.
T-rex tyggede ikke, men slugte hele kødstykker.
- Sidste stykke. Godt klaret. - Tak. Det var første gang.
Jagtede den, eller spiste den ådsler?
Svaret findes i maven.
Nu kommer vi til noget.
For at nå den, må man rive ribben og bugribben væk.
Folkens, vi går om fem, fire, tre, to, et ...
- Okay. Klarer du det? - Ja.
Hvem har bestilt T-rex-revelsben?
Fine sager.
Under bugribbenene er der yderligere en forhindring.
Det her er bughinden. Indeni ligger alle organer.
Hinden dækker bughulen -
- men her er også alle blodkar, lymfer, nerver ...
Vi skal skære igennem den. Vi kan tage det varsomt her.
Det er næsten som kirurgi.
Vi skærer det ud.
Hinden er livsvigtig for dyrets trivsel.
Se her.
- Vi holder det op. - Vil du tage det ud?
- Det ligner et kort. - Utroligt.
Den her holder organerne i bughulen.
Der er ikke kun bugribben og tre lag muskler -
- men også det her, som er som naturens plaster.
Hvis maven bliver såret på en eller anden måde -
- lukker hinden sig om organerne for at beskytte dem.
Teamet når til sidst fordøjelseskanalen.
Indholdet afslører, om T-rex er jæger eller en ådselæder -
- eller om den er sultet ihjel.
Steve, kom her og se.
Alt det her er tarmene.
- Alle tiders. - Vidunderligt.
Det her er bare ... Holder du fast?
Jeg tror, det her er tyndtarmen.
- Tyndtarmen. - Ja, det er komisk.
Tyndtarm er et misvisende navn i dette tilfælde.
Hiv den ud.
Kan man få lys her? Er det okay?
Godt. Der kommer mere.
Åh gud.
Skønt med en smag af T-rex om morgenen.
Det er tyndtarmen, trods størrelsen.
Der er intet tyndt ved den.
Her absorberes alle næringsstoffer fra maden, den spiser.
Typisk set mindre end 4% fedt -
- og små mængder protein kommer forbi tyndtarmen.
Så det er her, vi finder kraften og kan lære en hel del.
Jeg forsøger at frigøre lidt af maven.
Teamet begynder at tage de øvrige dele af fordøjelsessystemet ud.
Hvilke hemmeligheder vil de finde?
Kan indholdet afsløre noget om dyrets død?
På tre.
Vend den. Den er tungere.
Det er okay.
Tænk, hvis man kunne obducere en 65 mio. år gammel dinosaurus.
Det er præcis, hvad teamet gør.
Nu skal de tage et kig på indholdet i maven.
Nu ser vi, hvad der er indeni.
De ved, at dyret ikke døde af alderdom.
Et benbrud kan have forhindret det i at finde føde.
Hvis det sultede ihjel, vil maven være tom.
Vi går ind her. Den kan være oppustet.
- Lugten er ubeskrivelig. - Åh gud.
Det her er ubehageligt.
Klar?
Hold den op.
Jeg kommer nok til at tilføre noget til det her.
Maven er fuld af halvfordøjet mad.
Den døde ikke af sult.
Åh gud ...
Det, vi ser her, er strålende.
Den tykke muskuløse væg er som en fugls muskelmave.
Det her er kirtelmaven. Det er maven her.
Et menneskes mave har kun en ventrikel.
Men som fugle og krokodiller har T-rex to -
- på grund af måden den æder.
T-rex kan løsrive og sluge kødstykker uden at tygge.
Muskler sender kødet gennem spiserøret og ind i første mave.
Det er kirtelmaven, hvor stærk syre begynder at nedbryde maden -
- før den føres videre ind i muskelmaven.
Det her er spiserøret, maden først kører ned.
Ned i kirtelmaven, til muskelmaven -
- som arbejder med den store muskel for at få syren ud.
- Bittert. - Drik det ikke.
Har tanken strejfet dig?
T-rex tygger ikke med tænderne, men med maven.
En skade på det her organ kan give dyret problemer.
Der er intet frisk blod her.
Jeg ser ingen tegn på hævelse i maven.
Rent anatomisk ser det her normalt ud.
Den halvfordøjede mad passerer videre til tarmene.
Der absorberes næringsstofferne.
Vi flytter den herover.
Nu skal vi tjekke tyndtarmen.
Hvis vi tager et stykke her, så får vi at vide, hvad vi behøver at vide.
En sygdom eller infektion kan føre til døden.
Jeg tror ikke, at noget kan overleve at passere herigennem.
- Der er meget her. - Ville han trykke det ud?
Se lige her. Det er orme.
I dette stads, der er bearbejdet mad -
- ser man orme. En falder ned fra min finger.
Indvoldsorme er parasitter, der inficerer maven.
De formerer sig ved at spise af det, der er i tarmene.
I maven bearbejdes al maden.
Det producerer en masse gode ting. Næring og vitaminer.
Et godt sted, hvis man er doven.
En parasit udnytter det.
For mange parasitter kan skabe problemer.
De spiser af din mad. Du kan blive syg.
Du kan blive træt, sløv og tilbøjelig til at få andre sygdomme.
Spørgsmålet er, om de her skaber problemer for dyret.
Så kører vi.
Luke og Tori vil vide, om parasitterne var dødelige.
Nu skal vi se, hvad vi finder i det her afløb til mave.
Matt og Steve får opgaven -
- at finde ud af, om dinosauren er jæger eller ådselæder.
Hvis den er jæger, vil vi se meget frisk kød.
Hvis det er en ådselæder, ser vi meget råddent kød.
Jeg tror ikke, de har ligget i maven så længe.
Se her. Det er et knoglestykke.
Mens fyrene kigger i maven -
- vil Tori og Luke finde ud af, hvorfor der er parasitter i maven.
Hvordan fik T-rex orm i maven?
Svaret er, at den intet grønt åd, den spiste kun kød.
Den har fået orm fra dyrene, den har ædt.
Afhængigt af, hvilket dyr en rovdyr æder -
- inficeres den af forskellige organismer.
Løver i Tanzania, der spiser mange slags dyr -
- havde 19 forskellige slags parasitter i maven.
Beviser tyder på, at T-rex åd forskellige slags dinosaurer.
Også andre T-rexer.
Et almindeligt bytte var planteæderen Hadrosaurus.
En tand, der sad fast i knoglerne på en, stammede fra en T-rex.
Var parasitinfektionen alvorlig nok til at være dødelig?
Ifølge min erfaring, når dyr dør af en parasitinfektion i maven -
- så er der ikke hundredvis af orme, men tusindvis.
Det er almindeligt med orm. Selv mennesker har det.
Vi har ikke set nok til at forklare dyrets død.
Det er ikke nok til at dræbe eller påvirke T-rex' sundhed.
Præcis. Vi kalder på fyrene, der kan fortælle om maven.
Hvad har I fundet?
Vi har lært meget af maven.
Vi har nogle lækkerier. Maven er fuld af kød.
Men den indeholder også bensplinter.
Man kan se nogle af dem her.
Det her er et stykke af en Raptors fod.
Hvis T-rex var som en krokodille -
- ville den afgive stærke syrer i maven.
På den måde kan den nedbryde alt, inklusive ben.
T-rex har ikke den evne. Benene passerer igennem.
Forstenet fæces -
- havde bensplinter i sig.
Det var ikke kun ben, der passerede gennem systemet.
Der er tænder. Der lå en T-rex tand i maven.
- Fra en anden dinosaurus? - Sikkert dens egen tand.
Når de bed gennem ben, var det så stærke kræfter -
- at tænderne sommetider knækkede. Så slugte de dem.
De har også fundet tegn, der kan modbevise en myte om T-rex.
Man spørger ofte om T-rex var et rovdyr eller en ådselæder.
Kødet, vi fandt i maven, giver indsigt i, hvad den åd.
Frisk kød er blandet med råddent kød.
Det her er virkelig ulækkert.
Inden det døde, havde dyret ædt noget levende og noget dødt.
Det støtter den nuværende teori, at T-rex åd begge dele.
Man siger ikke nej til gratis protein med den krop.
Eftersom maven var fuld, ved man, at den ikke sultede ihjel.
Den døde ikke af sult.
Det brækkede ben gjorde ingen forskel for dyret i denne situation.
Vi ved stadig ikke, hvordan dyret døde.
Så ved I hvad? Tilbage til arbejdet.
Jeg var bange for det.
Luke tror stadig, svaret på, hvordan dyret døde, findes i organerne.
Ind igen.
Det, de vil opdage, vil overraske dem.
Tilbage ned i maven.
Dyrlægekirurgen Luke skal gå dybere ind i dyrets krop.
Jeg i en kokon af knogler og muskler. Bugen er utroligt beskyttet.
For ikke at nævne den pansrede hud.
Maven og tarmene var sunde og forklarer ikke, hvorfor dyret døde
Nu gennemgår man de øvrige organer.
Det her er leveren. Det er noget, jeg virkelig genkender.
Det er kroppens kemiske laboratorium.
Den absorberer ernæringen fra tyndtarmen -
- den fjerner giftene i blodet.
Du må hjælpe mig. Kan du tage den?
Leveren renser kroppen for giftige stoffer.
Kan en syg eller ødelagt lever være dødsårsag?
Vær forsigtig med al mavesyren her.
Vi må tjekke overfladen.
De lever ikke længe nok til at få kræft.
Der er ingen skader på leveren. Overfladen ser glat ud, ikke hævet.
Der er ingen tegn på, at parasitter været her.
Jeg synes, leveren ser sund ud.
- Næste? - Vi tjekker det her.
Vi har en lunge.
Men det her er en luftsæk.
Denne lunge er slet ikke som vores.
Fugle har luftsække. Det har vi ikke.
Det her ligner en enorm, vred kylling.
Ligesom fugle havde T-rex luftsække.
Ved indånding går luften gennem lungen og den bageste luftsæk.
Lungen tager ilten og skubber resten af luften -
- til den forreste luftsæk.
Ved udånding trykker den bageste sæk sin ind luft i lungen -
- og suger yderligere ilt og skubber resten ud gennem næseborene.
Til forskel fra mennesket udnytter lungen konstant ilt -
- gennem hele åndingscyklen.
Det er det mest effektive åndingssystem hos dyr.
Det giver den evnen til at udføre umulige opgaver.
På Mount Everest er der kun en tredjedel af ilten -
- der er ved havniveau.
Mennesket får åndenød, men fugle har ingen problemer.
Luftsækkene gør, at de kan udnytte ilten -
- så de får energi til vingerne og kan flyve videre.
For en syv tons tung og 12 meter lang dinosaurus -
- ville den her tilpasning give kraft til musklerne -
- og give den mulighed for at dominere sine omgivelser.
Jeg synes, vi bør tage lungen ud.
Vær forsigtig.
Okay. Kan du holde den der, tak.
Se på den.
Gid jeg kunne ånde som en T-rex nu.
- Vil du have lungen? - Jeg vil have den.
Der er intet tegn på sygdom, så med en fjernet lunge -
- kan teamet nå til næste organ.
Jeg ser noget, der ligner et hjerte.
Kan vi få bedre lys, tak?
Se der. Hjertet.
Hjertet er pumpen, der skubber blodet rundt i kroppen.
Jo større dyr, desto større hjerte.
Vi skærer igennem nogle årer, så det løsner sig.
Desto større er også årerne, der er forbundet med organet.
Vi må gå gennem aorta og nedre hulvenen.
Det er meget svært.
Vi skærer her.
Matt, vi skal bruge muskler nu.
Det er virkelig stort.
Det var en perfekt operation.
Luke forundres over hjertet.
Det er trættende og tungt, for det er bare dødvægt.
Hjertets masse plejer at være 1% af vægten i et pattedyr.
Et dyr på otte tons har et hjerte af 80 kg.
Jeg gætter, men det ser ikke ud som 80 kg.
Det betyder, at hjertet må være meget effektivt.
Det bliver spændende at skære i.
Fisk har to hjertekamre, øgler har tre -
- men fugle og pattedyr har fire.
Skal vi tage et kig?
Før de kan se på hjertets indre struktur -
- skal de have fjernet en beskyttende hinde.
Hvis alle hjælpes ad med at trække den af.
Denne sæk er en støtte for hjertet.
Når hjertet pumper, sker det i sækken.
Indenfor er alle blodkar, og det her er utroligt.
Skal vi løfte det derover og skære i det?
- Alle indvoldene. - Sidste skridt.
Indvolde, syre, blod og maveindhold.
Vidunderligt.
Hvis der er fire kamre, er det mere som en fugl end en øgles.
Er den ikke fantastisk?
Alvorligt talt. Se på det. Det er enormt.
Hvordan kan den her lille pumpe sende blodet rundt -
- i et så stort dyr?
Hjertets størrelse er et mysterium.
Svaret kan ligge i den interne struktur.
Vi går lige ind her.
Det skal nok blive blodigt.
Det her er det iltfyldte blod fra lungerne.
Netop.
Teamet vil snart opdage hemmeligheden bag hjertet.
Det er utroligt.
Inde i hjertet på den mest komplette T-rex, man har set -
- har eksperterne opdaget en mærkelig substans.
Det her er nyt for mig, Luke. Fortæl, hvad du ser.
Det her er propper.
Når hjertet standser, koagulerer blodet.
Det ser fint ud. Jeg ser intet unormalt her.
Organets struktur kan give indsigt i et meget debatteret spørgsmål.
Var dyret kold- eller varmblodet.
En ledetråd findes i antallet af kamre i hjertet.
Hjertet har fire kamre og er utrolig udviklet.
Det forklarer, hvorfor hjertet ikke er enormt.
Det er effektivt og kan dermed være mindre.
Forestil jer et hjerte delt i fire.
I midten ligger en grov muskel.
Det iltmættede blod kommer fra lungerne ind i venstre ventrikel -
- der passerer gennem klapperne -
- og fra hjerteforkammeret ind i ventriklen.
Kan I se, hvor tyk og muskuløs væggen er?
Det er venstre ventrikel. Højre ventrikel er tyndere.
Den venstre ventrikel må pumpe sådan her -
- og trykke blodet ud med enorm kraft ind i den største arterie i kroppen.
Op gennem aorta, og så går blodet ud til alle muskler -
- og giver dem energi til at udføre jobbet.
Øgler har hjerter med tre ventrikler.
Det er ikke nok til at skabe tilstrækkeligt tryk.
Det kræver et firekammerhjerte for at få nødvendig kraft.
Dette system, sammen med en effektiv vejrtrækning -
- giver det ultimative system til at give energi til kroppen.
Hver celle og muskel i kroppen har rigelig ilttilførsel.
Dermed kan de arbejde med høj intensitet.
Det gør dyret aktivt. Det genererer også varme -
- og varmer kroppen indefra.
Hjertet og cirkulationssystemet tilhører et varmblodet dyr.
Det er ikke et koldblodet dyr som en øgle.
En krokodille eller en øgle behøver sol for at holde varmen.
Om natten bliver de kolde.
De vokser og bevæger sig langsommere.
Fugle og pattedyr har fire ventrikler.
De er effektive og varmblodede. De har en indre varmekilde -
- hvor kropstemperaturen er konstant.
Det kræves for at kunne vokse hurtigt.
Det, vi ser her, med de fire kamre -
- ligner et stort fuglehjerte.
T-rex var nok en syv tons tung dræberfugl.
Det er sjovt, du siger sådan. Jeg har tænkt over noget.
Vi så jo tykke hårstrå i starten.
Når du siger fugl, tænker jeg på fjer.
Jeg vil gerne tage et kig på dem.
- Vi kigger på fuglen. - Vi kigger på dræberen.
T-rex regerede for 65 millioner år siden.
Nye fossiler forbinder dinosaurer med fjer.
Som dem på vores eksemplarer.
Da vi først så dyret, kiggede jeg på det her og tænkte "hår".
Det minder mig om det samme, vi ser nu.
Jeg vil trække et ud.
Det her er så enkelt.
Når man ser på det her, ligner det en pindsvinetorn.
Det er ikke sådan, vi ser fuglefjer. Vi tænker os en fjerpen.
Vi ser en stilk og de bløde dele.
Fugle anvender fjerene for at flyve. Sådan er det her ikke.
Det her er enklere, og vi kalder det "protofjer".
Det var sådan her fjer begyndte.
Stort set alle dinosaurer havde fjer. Det fortæller fossilerne os.
Vi har tusindvis af fossiler fra Kina, hvor dinosaurerne har fjer.
Fossilerne giver os mulighed for at spore fjerenes forandring.
Fjerene forvandles til vinger og lange arme -
- i et lille dyr med store muskler. Det var sådan, flyvningen kom til.
Fjerene udvikledes til at flette sammen og blive en fleksibel vinge.
Med sine syv tons ville T-rex aldrig kunne flyve.
Fjer bruges ikke udelukkende til at flyve, de vises også frem -
- og tiltrækker en partner.
Forskerne tror, at T-rex anvendte fjer på samme måde.
"Protofjerene" beviser forbindelsen mellem fugle og dinosaurer.
I søgen efter dødsårsagen finder man information om dyrets liv.
Matt og Luke tager et kig på det næste store spørgsmål.
Hvordan dræbte rovdyret sine ofre?
Hvis vi ved, hvordan det bevægede sig og jagede -
- ved vi, hvordan det blev dræbt.
Benene er en sjov kombination.
Man har fuglelignende egenskaber, men også andre ting.
Tænk, hvis man kunne obducere verdens mest berygtede rovdyr.
T-rex.
Man har nået frem til, at dyret ikke døde af alderdom eller sult.
En fuld mave og et stærkt hjerte tyder på, at det var en stærk jæger.
Nu vil Matt og Luke finde ud af, hvordan det jagtede sit bytte.
Lå det på lur eller jagede det aktivt? Musklerne er enorme.
Det er som en sprinter mod en langdistanceløber.
Sprinteren er stor, med store muskler og eksplosiv kraft.
Langdistanceløberen kan løbe for evigt.
Tror du, det her dyr var eksplosivt -
- og tog sit bytte, men at det savnede udholdenhed?
Et rovdyr kan både ligge på lur og jagte sit bytte.
De, der ligger på lur, fanger byttet ved at overraske det.
De udvælger et bytte ...
... og nærmer sig snigende.
Angrebet er pludseligt og hurtigt.
De, der jager byttet, har en anden taktik.
De jager og prøver at indhente deres offer.
Det er et fortsat snarere end pludseligt angreb.
Lå T-rex på lur, eller jagede den? Eller gjorde den begge dele?
Svaret ligger i en forståelse for dyrets bevægelse.
Når en T-rex begynder at bevæge sig, er det første, der sker -
- at tæerne bøjer sig og går ned i jorden.
For musklen, der går op i låret -
- begynde at bøje og bukke og trække tæerne ind.
Når det sker, begynder lårmusklen at bevæge sig.
Den får kraft af disse enorme muskler.
Så har vi hemmeligheden i deres bevægelser.
Disse muskler hedder caudofemoralis. De løber herned.
Når de trækker sig sammen, får dinosauren kraft.
Knæet trækkes tilbage mod halespidsen, og den bevæger sig.
Den kan jagte eller løbe fra en Triceratops.
Sådan bevægede en T-rex sig.
Men var musklerne beregnet til fart?
Kunne den jage efter sit offer eller overraske det i stedet?
En, der kender svaret, er forskeren John Hutchinson.
Et dyr anvender ikke bare skelettet for at bevæge sig.
En død kylling går ikke rundt af sig selv.
Det kræver muskler, sener, et nervesystem og så videre.
Det, der genererer bevægelser i levende dyr.
Fossiler bevarer ikke blødt materiale som muskler.
Derimod får man ledetråde om, hvor vævet var placeret.
Det her er højre lårben af en T-rex.
Den er nedskaleret til en femtedel.
Det gør, at jeg kan holde i det og se på det.
Vi ser, at der er en hofteskål.
Der er et kugleled, der tillader meget bevægelighed.
Der er et knæled, der ligner vores.
Der er også ujævne flader, der kaldes trochanter.
De fæstner muskler og sener til benet.
Det afslører, at T-rex har 33 forskellige muskelgrupper i benet.
Ved at kortlægge alt på en computer -
- kan John få sin dinosaurus til at gå.
Vi vækker T-rex til live digitalt.
Nogle muskler trækker én vej og andre i den modsatte retning.
Musklerne trækker sammen i en præcis sekvens -
- og driver T-rex fremad.
Men hvor hurtigt kunne dinosauren løbe?
Det var ikke en væddeløbshest eller nogen gepard.
Hvis de løb hurtigere end 40 km/time -
- så havde det krævet meget større benmuskler.
Mere end der plads til på et T-rex-skelet.
Musklerne tillod nok, at den løb -
- 25-40 km/time.
Den enorme størrelse gjorde det svært at overraske byttet.
Men 30 km/time var hurtigt nok til at fange sit bytte.
Som mange succesfulde rovdyr anvendte den begge metoder.
En syv tons tungt bæst løber mod dig med 30 km/time.
Spørgsmålet er ... kan du løbe væk fra den?
- Ikke i de støvler. Kan du? - Jeg behøvede det ikke.
Bare jeg er hurtigere end dig.
For 65 millioner år siden var T-rex øverst i fødekæden.
Den kunne jage hvad som helst.
Fødebehovet var 50.000 kal dagligt.
Det her er et toprovdyr. De har altid skarpe sanser.
Vi tager et kig på hovedet.
Skarpe sanser er vigtige for overlevelsen.
Sådan kan de identificere og angribe byttet.
Hvor dygtige var T-rexer?
Hej. Nu tager vi et kig på sanserne.
Vi begynder med øjet. Vi vil vide tre vigtige ting.
Har den monokulært eller binokulært syn?
Ser det med et eller begge øjne samtidigt?
Hvordan var synet?
Det tredje er, om man kunne gemme sig ved at stå stille.
Vi skærer øjet ud.
Jeg kommer tilbage med lidt værktøj.
Jeg vil vide, om T-rex havde farvesyn.
Det har været et mysterium i lang tid.
I de senere år har vi fået ideer om det fra fossiler.
Hvis de har tofarvede legemer, kan de sandsynligvis se farverne.
- Jeg er tilbage. - Du ligner ikke en klovn længere.
Jeg føler mig frisk og smuk, selv om det ikke kan ses.
Nu får vi det her ud. Først går vi ind ...
Okay.
Har du taget så stort et øje ud før?
Jeg har udtaget øjne på frøer. Koøjne, hunde- og katteøjne ...
... men aldrig et øje på en T-rex.
Træk lidt let. Gør det fra den retning.
Vi vil have hele øjet ud.
Det er vigtigt for at se strukturen og forstå, hvordan det fungerer.
Jeg har lagt to ankersuturer her. Tori og Matt trækker let i dem.
Jeg skærer rundt om her, og vi dissekerer indenunder.
Når de trækker, bør vi kunne få øjet ud.
Bag øjet er der en optisk nerve og blodkar.
Det kan blive lidt blodigt, men vi får se, hvordan det ser ud.
Jeg tager et løst blad for det giver bedre fleksibilitet.
Undskyld, Tori. Pas på fingrene. Træk lidt der.
Huden løsnes lettere her.
Det kunne man forvente.
Okay. Fint.
Foreløbig har jeg ikke set noget usædvanligt.
Hvis jeg kan komme ind bagved. Hvis I hiver, tager jeg en klemme.
Løft den ud lidt her.
Jeg vil have hele øjet ud intakt. Hvis det revner, er alt ødelagt.
Jeg har fat. Se lige her.
Det her er synsnerven.
Det er som et tykt datakabel.
Den fører al information fra øjet -
- op gennem kablet og videre til hjernen.
Jeg skærer den over her. Nu rev jeg handsken op.
Obduktionsteamet tager et øje ud -
- for at se, hvor godt det så sit bytte.
Med en så stor synsnerve må synet have været fantastisk.
Her ser vi lidt blod, hvilket var forventet.
- Okay. Et øje er fjernet. - Godt gået.
Så flytter vi det.
Den store synsnerve tyder på, at T-rex havde skarpt syn.
Dur det her?
Når man dissekerer øjet, ser man, hvordan det fungerer.
Vi tager et kig.
Hvis vi ser nøje efter, kan vi alle relatere til det her.
Vi fjerner det her og ser, hvad vi kan finde.
Vi fjerner det her.
Vi dissekerer det stykke her.
Hvor lig et menneskeøje er det?
Det er et smukt. Der er en hornhinde, som vi også har.
Væsken der i forreste øjenkammer.
Nedenunder ser vi pupillens linse.
Der er normalt ingen luftboble, men jeg har skadet hornhinden.
Man kan se, regnbuehinden stikker ud.
Det føles lidt ... Tori, tryk lidt.
- Vores øjne er ikke sådan. - Det er ret stift.
Det er hårdt. Det er næsten som ben.
Det har vi ikke. Det kaldes "sclerotic ring".
Pattedyr har ikke det.
Det her øje er meget mere avanceret end vores øjne.
"Sclerotic ring" formes af benplader -
- som holder øjets form på plads.
Det fæstner stærke muskler, som hurtigt kan forandre linsens form.
Dermed kan øjet skifte fokus meget hurtigt.
Tag et kig på øjet her.
- Det ligner løgringe af ben. - En "sclerotic ring".
Musklerne er fæstnet her og hjælper med at fokusere blikket -
- meget skarpere, end vi kan.
De tynde knogler giver ingen gode fossiler.
Kun få fuldstændige ringe er blevet fundet.
De er meget sjældne. Af alle dinosaurer, jeg har studeret -
- så kan jeg tælle disse ringe på én hånd.
Vi har endnu ikke fundet ringene hos en T-rex.
Men hos slægtningen Tarbosaurus -
- har vi eksemplarer, der viser den benede øjenring.
Her har vi linsen og iris.
Iris styrer lysniveauet til øjet.
Hvis vi kigger bagved her ...
Kan I se. Det er magisk. Se her.
Det er sådan, de gør. De glider ud.
Det her er linsen. Mærk, hvor glat den er.
Billederne fokuserer gennem linsen til nethinden bagest i øjet -
- og gennem den går de gennem synsnerven -
- det enorme datakabel, der sender dem til hjernen.
Lige ind i den optiske lap på hjernens forside -
- hvor alle informationer fra øjet behandles.
Hos Tyrannosaurus er de store, hvilket tyder på skarpt syn.
T-rex jagede ikke udelukkende med øjet.
De har været uddøde i 65 millioner år -
- men den nyeste teknik afslører ny information om dets andre sanser.
De er lige så opsigtsvækkende.
Vi kan studere dinosaurers sanser ved hjælp af CT-scanning.
- Højtopløste røntgenfotos. - Ja. Af dinosaurkranier.
Vi har gode beviser fra det her -
- hvordan en T-rex-hjerne så ud.
De havde store hjerner i forhold til deres kropsstørrelse.
Det handler altså om forholdet mellem de to.
Der er et mål, vi kan bruge for at måle det.
Det kaldes for encefaliseringskoefficient eller EK.
Det er hjernens og kroppens størrelse.
En Tyrannosaurus ligger på 1,2.
En T-rex er mere end dobbelt så intelligent som en krokodille.
Scanningen viser også, at andre sanser var skabt til at se byttedyr.
Store næsebor gav det en skarp lugtesans.
Stort indre øre tillod den at høre lyde på lang afstand.
T-rex havde alle sanser, som et perfekt rovdyr har brug for.
De var ret kloge. De måtte behandle informationerne -
- med komplekse øjne og skarpe sanser.
Vi lader, som om jeg dufter godt. Det kan være svært.
Jeg er stille, og jeg ser en T-rex komme.
Hvad har jeg for chancer, hvis jeg står stille?
I har nok set det her på film.
Hvis du bliver jagtet af T-rex, kan du standse for at narre den.
Det sker kun i film.
Ligesom os havde de dybdeopfattelse.
Impalaer har øjne på hver side af hovedet.
De kan se i næsten alle retninger.
Det er perfekt til at opdage rovdyr.
Rovdyr, som ligger i baghold, har ofte et lignende synsfelt.
Synfeltet overlapper kun lidt over snuden.
Her har de dybdeopfattelse.
I det område er dybdeopfattelse og 3D-syn forstærket.
T-rex havde dybdeopfattelse over et breder felt.
Det gjorde den bedre til at opdage og angribe sit bytte.
Selv om byttet stod stille.
Hvis han jagede dig, ville han se dig og æde dig.
Det lyder overbevisende, bortset fra én ting.
Du siger hele tiden "han".
T-rex, dinosaurernes konge.
Men vi ved ikke, om det her dyr var en han eller hun.
Det må vi finde ud af.
Jeg burde ikke have skiftet tøj.
Vi tager et kig.
Det er tid til at fastslå kønnet.
Hvis det var seksuelt aktiv, var det sandsynligvis sundt.
Hvad kan de så se bort fra som dødsårsag?
Det er fint. Flyt den.
Hernede burde man forvente en penis hos en han.
I det mindste på pattedyr. Det her er intet pattedyr.
Det er nok beslægtet med en fugl.
Nogle fugle har en penis, andre ikke.
At der mangler en penis her, siger intet om kønnet på dyret.
Teamet undersøger dyrets anatomi -
- for at finde dødsårsagen.
Nu vil de vide dets køn.
Det kan afsløre, hvordan det parrede sig, og måske hvordan det døde.
Her har vi et hul.
Hvis jeg kommer ind, så får vi se, hvad jeg kan finde.
Det her kaldes en kloakåbning. Det er et hul -
- som slipper alt ud. Tis, afføring, sperm -
- og hvis det er en hun, kommer ægget ud her.
Hvis jeg er her, kan jeg måske mærke, om det er en han eller hun.
En ting, der interesserer mig, når jeg er her -
- er, at det er rigtigt trangt.
Jeg ved ikke, om der er fossilbeviser på T-rex' køn?
Dinousaurknogler og nogle gange fjer, muskler og hud.
Men jeg har aldrig hørt om dinosaurers kønsorganer.
Dette er et stort mysterium, når vi finder en dinosaurus.
Vi kan ikke afgøre, om det er en han eller en hun.
Fuglene, der mangler penis, når de har sex -
- må trykker kloakåbningen sammen som i et kys.
For nogle fugle er parringen en balanceakt.
Hanen sætter sig på hunnen, men uden en penis -
- må spermen føres over gennem kontakt.
Det kaldes for "kloakåbningskysset".
Og det med et bæst på syv ton.
Syv ton gange to.
En afrikansk elefant vejer syv ton, og man kan ikke forestille sig det.
Jeg kan ikke finde noget herinde, der angiver kønnet.
Luke, jeg overlader det til dig.
Vi kan kun besvare spørgsmålet ved at gå ind.
Så begynder vi at arbejde igen. Steve, tag en lampe.
Jeg følger dig til helvede.
Luke og Steve går ind i bugen for at lede efter kønsorganer.
Tilbage i bugen.
Jeg ved ikke, hvad jeg ser. Du må forklare.
Jeg skærer her. Det her virker bekendt.
Vi må finde interne testikler -
- som eksempelvis elefanter har, eller æggestokke.
Derfor må vi se på nogle organer, vi ikke har tjekket.
Jeg skærer igennem her for at tage et kig.
Dette er på det helt rigtige sted. Åh gud.
- Hvad har du fundet? - Det her er en æggestok.
- En hun. - Han er definitivt en hun.
- Hun havde jagtet dig. - Ja. Tak, Steve.
Fugle har kun en æggestok, men fødes med to.
Den her gør ingen nytte.
Vi tror, det var evolutionært.
Da fugle begyndte at flyve, måtte vægten mindskes.
Så mistede de en æggestok, tror vi.
Havde dinosaurer to eller en æggestok?
Vi ved det ikke, for vi finder kun æggene.
Eftersom dinosaurer og deres nære slægtninge lægger to æg -
- er det tegn på, at begge æggestokke fungerede.
Sådan fungerer det. Det her er et vordende æg.
Hun havde ægløsning, og ægget gik gennem æggelederen.
Det bevægede sig ned. Se, hvor tyk den her er.
Hos fugle, når en follikel er moden, brister den og frigiver en ægcelle -
- fra æggestokken ud i æggelederen.
Hvis den møder sperm, skabes et embryo.
Når det bevæger sig i æggelederen -
- lægger celler yderligere proteinlag til. Det hvide.
Det beskytter embryoet og giver det vand.
Så går det ind i livmoderen. Væggene trykker embryoet ned.
Til sidst udsondrer særlige celler kalciumkarbonat på dens overflade -
- hvilket bliver til æggeskallen.
Kan I mærke efter igen og se, om der er noget overhovedet?
Hun havde definitivt ægløsning.
Jeg fik ikke armen særlig langt op.
Denne gang skal jeg virkelig gøre mit bedste.
- Hvad føler du? - Væggene holder min arm fast.
- Er det bløde vægge? - Det er som kraftige støttestrømper.
Okay. Ja!
Ja. Jeg kan kun røre med fingerspidserne
Jeg har brug for noget at forlænge armen med.
Jeg skal hente noget.
Alle tiders. Tak.
Jeg føler noget hårdt ved fingerspidserne.
Jeg kan ikke nå ordentligt ind -
- så jeg kan ikke få en idé om formen.
Forhåbentlig får jeg fat med en tang og kan trække den ud.
Luke ...
Kan du komme ud? Jeg behøver din hjælp med jernet.
Har du fundet noget?
Gå tæt på, åbn, så meget du kan -
- og læg dem rundt om objektet.
Når du er kommet rundt, burde det være stabilt.
Kan du nå rundt?
- Har du det? - Det tror jeg.
Træk det ud.
Det kommer ud.
Jeg kan se noget.
Jeg kan se hovedet!
- Det kommer. - Træk det ud.
Langsomt. Har du hånden klar?
- Har du den? - Det tror jeg.
Tori prøver at trække en genstand ud fra kloakåbningen på T-rex.
Det her er en hun, og hun er fertil.
- Se her. Så smukt. - Godt klaret
Toris job er at forløse barnet.
- Jeg kan gøre det med hænderne? - Ja.
Godt klaret.
- Går det? - Det er længere, end jeg troede.
- Det er som en torpedo. - Ja, ikke sandt.
- Tjek det her. - Hvor smukt.
Det er smukt, men vi bør lukke den op.
Jeg vil bare stoppe lidt. Vi kender endnu ikke dødsårsagen.
Alting virker okay indtil videre.
Der er noget, vi overser. Jeg tager et sidste kig. I tager ægget.
Hurtigste vej ind er ved at save.
Luke tror, han har fundet nye beviser.
Noget, der forklarer, hvordan dinosauren døde.
Ægget er vidunderligt, men det tog ikke livet af hende.
Jeg ved ikke, hvorfor hun døde. Vi overser noget her.
Vi kan ikke efterlade hende uden at få svar på det her.
Hun åd og er ikke sultet ihjel.
Organerne fungerede. Hun var ikke syg -
- på en måde, som langsomt tog livet af hende.
Der er noget andet. Jeg huskede, da vi fandt ægget -
- så følte jeg krepitation under huden.
Herhenne føler jeg det samme.
Her er den hård som sten.
Her ser man musklen og en let hævelse her.
Det stikker op, hvilket er sært, da hun ligger ned.
Når man trykker, synker det lidt mere der.
Det samme, der skete på benet.
Vi må tjekke det. Hvis det er trauma mod nakken -
- så kan det være livstruende og medføre pludselig død.
Luke beder om at få dyret scannet.
Røntgen!
Tak!
- Okay. - Sandhedens øjeblik.
Det her er ...
Jeg vil ikke ødelægge blommen, når jeg hælder det over.
- Der kommer det hvide. - Det er et par liter.
Det her er intet udviklet embryo.
Det er max et par dage gammelt.
Det hvide er, som man forventer.
Så har vi en knust æggeblomme og en rød plet.
Det viser, at ægget befrugtet.
Det her er kimskiven.
Fra denne lille ting udvikles fantastiske ting.
Fra dette til det der.
- Luke, kom og se. - Hvad har vi fundet?
- Se engang. - Jeg er på vej.
- Du vil synes om det. - Strålende!
Hun var altså gravid.
Vidunderligt. Jeg vil vide, hvor langt henne hun var?
En kylling udklækkes på 24 dage og en struds på 40 dage.
Det her er næsten som et strudseæg.
Ja, det er en god form.
Hvis ægget udviklede sig på samme måde som en struds -
- formes først nervesystemet, hjertet og rygsøjlen.
Så kommer lemmerne.
Til sidst kommer huden og kløerne.
Kyllinger lægger æg dagligt. Et hvert døgn.
Ruger de på æggene?
Skulle de ruge på æggene? Muligvis.
Man kan forestille sig det. Vi ved, mindre dinosaurer gjorde det.
Fuglelignende dinosaurer med fjer. De sad på æggene -
- og de beskyttede deres æg med fjer.
Så måske gjorde T-rex også det.
Vi har aldrig fundet en T-rex-rede -
- men hvis de havde store reder, hvilket de sikkert havde -
- måtte de grave et stort hul ud for at lægge æggene i.
Men ville de ruge på dem? Det er meget masse at lægge på dem.
- Jeg ville gerne se det. - Jeg har også fundet noget.
Kom og se.
Opdagelsen af et sundt forplantningssystem -
- gør, at man endnu ikke har fundet nogen dødsårsag.
Men har Luke fundet noget vigtigt ved halsen?
Jeg har fundet lidt krepitation ved halsen -
- så jeg bad Kat tage flere røntgenfotos for os.
Tænk, hvis man kunne obducere et af verdens største rovdyr.
T-rex.
Et team eksperter har dissekeret dyret -
- i jagten på at finde dødsårsagen.
Dens fulde mave afslørede, at den ikke døde af sult.
Indholdet viste, at T-rex var både rovdyr og ådselæder.
- Det her er ubehageligt. - Det er orme.
Det her er ulækkert. Den havde spist friskt og råddent kød.
En løs tand viste intet tegn på infektion -
- men viste, at den havde et reptils tænder.
En T-rex havde bidt lige igennem din Land Rover.
Inde i bugen fandt man ekstra ribben.
Sådan ser også krokodilledyr ud.
De kiggede i hjertet for at lede efter sygdomme -
- og fandt ud af, at det var en fugls hjerte.
En mave, der tygger mad.
Denne store muskel arbejder for at bearbejde syren her.
Specielle, fuglelignende lunger, der giver kraft til musklerne.
Se på den.
De fandt en benfraktur.
Og dinosaurernes konge løb på tæer.
Dette ligner ikke en krokodille, det ligner en forvokset kylling.
Og en ting til ...
Det her er fjerenes oprindelse.
T-rex nærmeste levende slægtninge er fugle.
Luke tror, han måske ved, hvorfor dinosauren døde.
- Hvordan gik det, Kat? - Jeg fik gode billeder.
Jeg har lagt dem sammen. De kommer om lidt.
Her ser man et rent brud på rygraden.
Frakturen går gennem rygsøljen.
Det har flået rygraden over.
Hun holdt straks op med at trække vejret. Det var øjeblikkelig død.
Det forklarer desværre også bentraumaet.
Der var meget blod, da vi åbnede, hvilket forklares af traumet.
Hun landede vist på nakken og brækkede den.
Det er sørgeligt, men det her handler ikke om død.
Det er livets historie, og hun var alt andet end primitiv.
Hun var et af de mest veludviklede rovdyr -
- i Jordens historie.
For vores eksperter, efter mange års studier af ben -
- var chancen for at grave gennem kødet på en T-rex en drøm.
At få chancen for at se en tredimensionel version -
- er til stor hjælp for forståelsen af dyret.
Jeg arbejder med tørre, døde knogle.
Jeg har aldrig været så ulækkert beskidt i hele mit liv.
At kravle ind i et dinosaurådsel -
- så tæt på ...
Det er ubeskriveligt. Man må se det for at tro det.
Det er helt ulig at grave knogler op, hvilket jeg ellers gør.
Jeg tror, at hjertet afslørede, hvordan dinosauren levede.
Det var ikke en lille øgle, det var en stor fugl.
Man møder folk fra forskellige brancher.
Jeg havde ikke mødt dem og arbejdet med dem ellers.
Vi har fået en masse ud af det og moret os.
Jeg kan fortælle en masse om T-rex nu.
Takket være Matt, Steve og Tori har jeg lært en masse.
Det tog seks måneder og 10.000 timer at bygge.
Det blev skabt efter det mest komplette skelet, vi har -
- ved hjælp af videnskabelig ekspertise.
Alle de seneste teorier blev lagt sammen til en fuldstændig model -
- som har tilladt teamet at se T-rex i et helt nyt lys.
Tekster: Michael Asmussen www.sdimedia.com